
INTRODUCERE 


Desenul este un important mijloc de exprimare al 
imaginatiei plastice creatoare. El poate fi uneori proiec- 
tul schitat al unei idei artistice sau un studiu pentru 
un detaliu, alteori un desen autonom. Putem distinge 
astfel trei categorii principale: desenul de exerciţiu, 
desenul autonom (sau finisat) si schiţa sau studiul. 
Aceasta nu înseamnă că desenul autonom trebuie să 
conțină neapărat detalii executate pînă în cele mai 
mici amănunte; chiar dacă este creat în manieră de 
schiţă, el poate constitui o lucrare independentă, cu 
condiţia să fie o realizare artistică închegată și finită. 
Schița sau studiul, în schimb, nu au decît rolul de a inre- 
gistra, de a fixa primele imagini pregătitoare în vederea 
realizării unei lucrări sau de a stabili precis, în studii 
separate, detaliile. La acestea se adaugă desenul de 
exerciţiu, practicat de cei ce studiază arta, mai ales 
după prototipuri sau după modele sculptate. 

Evul mediu nu a cunoscut desenul cu valoare auto- 
nomă; abia în secolul al XVI-lea au apărut desenele 
artistice propriu-zise. În evul mediu timpuriu desenul 
nu era decît o parte constitutivă a picturii. Pornind de 

la o idee initialá, artistul ajungea prin schite la studiul 
definitiv al tabloului care, desenat pe hirtie groasă sau 
carton, servea drept model pentru realizarea picturii 
(pl. 9). Studiul definitiv era transpus prin decalcare 
pe suportul grunduit al tabloului și cu aceasta rolul 
lui era încheiat. 

Fireşte, studiile definitive, ca şi studiile si schițele 
intermediare, nu se distrugeau. Desenele maeștrilor erau 
căutate şi folosite cu predilecție ca modele. Ele se 
păstrau cu grijă, şi chiar carnetele de schițe erau 
copiate pagină cu pagină. Unele studii sau tablouri 
ale vechilor maeștri, care au fost distruse sau au 
pierit prin foc, pot fi astăzi cunoscute din asemenea 
copii ale elevilor. Dacă filele, transmise din mînă 
în mînă, ajungeau în atelierul unui alt maestru, 
se întîmpla ca acesta să extragă din desene anumite 
elemente, incorporindu- le propriului sáu tablou. Drep- 
tul de autor asupra operei de artá — їп conceptia actualá 
— nu exista pe vremea accea. 

În perioada cînd arta se afla în slujba bisericii, 
pictura şi partea ei integrantă — desenul — exprimau 
în esenţă ideile si concepţiile religioase. Abia după ce 
pictura s-a scindat într-o ramură bisericească şi una 
profană, s-au creat condiţiile unei dezvoltări indepen- 
dente, libere, a artei, proces care s-a făcut simţit şi 
în desen. În Renaşterea italiană timpurie s-a impus o 
nouă metodă de lucru: diferențierea între activitatea 
pregătitoare, de proiectare oarecum independentă — si 
executarea propriu-zisă a lucrării. Această diviziune a 
existat, ce-i drept, şi înainte, dar nu în aceeaşi măsură 
şi nu atît de pregnant. Ca mijloc de exprimare folosit 
în faza de pregătire, căutare şi invenţie, desenul a dobin- 

dit şi un alt rol. Au apărut astfel studii care nu se făceau 
în vederea pregătirii unor anume picturi, ci găsirii de 
forme noi, aşa cum se observă îndeosebi la studiile de 
mişcare ale marilor artiști ai Renaşterii italiene. Desenul 
nu ajunge încă la o valoare autonomă ca «desen artistic», 
finit, dar s-au făcut primii paşi în această direcţie. 

Desenul cîştigă mai multă independenţă în secolul 
al XV-lea. Lucrările < şcolii dunărene» (al cărei repre- 
zentant principal va fi Albrecht Altdorfer), autopor- 
tretul lui Dürer la treisprezece ani, desenul in penitá cu 
chipul logodnicei sale s.a. nu au fost probabil concepute 
initial ca desene autonome, si totuşi ele trebuie să fie 
recunoscute astăzi ca atare. 

Filele cu desene încep să fie colectionate si contem- 
plate cu plăcere, însă concepute ca lucrări de artă de 
sine stătătoare ele apar abia în secolul al XVI-lea. 
Acum se execută desene destinate anume colecționarilor 
şi amatorilor de artă. | 

Primele colectii se compuneau mai ales din albume, 
pe ale căror file erau lipite desene. Cînd colecţiile au 
devenit mai voluminoase, lucrările au început să fie 
păstrate în mape. Printre cele mai însemnate colecţii 
se numără cele conservate la muzeul Luvru din Paris, 
la castelul Windsor din Anglia, la muzeul Ermitaj din 
Leningrad etc. Lë 

In general muzeele de artá si bibliotecile mari dispun 
de bogate fonduri de desene, oferind celor ee studiazá, 
precum și artiştilor plastici, suficient material pentru a 
cunoaște tehnicile folosite de vechii maestri. Fireşte, 
muzeele nu pot expune decît o mică parte a numeroa- 
selor desene aflate în posesia lor, restul aflîndu-se în 
depozite, cabinete de grafică etc. 


Pentru a intelege mai bine creatia artisticá a tim- 
purilor vechi si a celor noi, trebuie ва cunoastem tehni- 
cile desenului. Pe baza desenului, a constructiei lui şi a 
mijloacelor tehnice utilizate, pot fi desluşite etapele de 
lucru şi procedeele diferiților maeștri. În acelaşi timp, 
desenele constituie un ajutor preţios în periodizarea 
creației unui artist sau în datarea unor opere mai impor- 
tante. 


DESENUL IN CONDEI DE ARGINT 


Tehnica desenului in condei de argint avea o mare 
însemnătate în secolele al XV-lea si al XVI-lea. Argin- 
tul era mai potrivit pentru desen decît oricare alt metal. 
De asemenea mai era utilizat condeiul de plumb şi cel 
de cositor ; fiind prea moi, aceste metale nu puteau însă 
satisface, în aceeași măsură ca argintul, gustul pentru 
stilul linear din acea epocă. 

Condeiul de argint se compune dintr-un miner de 
aramă sau alamă si un vîrf de argint (v. figura I). El 


Fig. I. De sus in jos: miner de metal, două condeie de argint, 
condei de plumb. 


lasá o urmá finá, de nuantá cenusie deschisá, care se 
oxidează curînd, cápátind o culoare brună. 

În vreme ce cu condeiul de cositor sau de plumb 
se poate desena pe hîrtie negrunduità, desenul în condei 
de argint cere o grunduire îngrijită a suportului. Necesi- 
tatea grunduirii — operaţie care implică pierdere de 
timp — ca şi linia netă, categorică, lăsată de argint, 
făceau ca această tehnică să fie mai puţin potrivită 
pentru schiţe si studii decît pentru desene finite. Ca 
suport de desen se foloseau tăblițe de lemn si foi de 
pergament sau de hîrtie. Pergamentul — al cărui nume 
e derivat din acela al orașului antic Pergam din Asia 
Mică — se obținea din piei de animale, mai ales mici, 
capre, oi, dar si măgari sau porci. 

Prin grunduire, suprafaţa destinată desenului deve- 
nea mai aspră, astfel că vîrful de argint se eroda cu 
ușurință. La pergament era suficientă о simplă frecare 
cu piatră ponce pentru a da suprafeţei gradul de asperi- 
tate dorit. 

În scopul unei mai bune grunduiri, plăcile de 
lemn și hîrtie — uneori si pergamentul — se ungeau 
cu un strat subțire de soluție din făină de oase şi 
clei. Ca liant pentru făina de oase se utiliza si guma 
diluată. | 

Îndeosebi la hirtia neincleiatä, care se făcea din 
cîrpe sau pînzà de in, grundul trebuia aplicat cu 
grijă. Hirtia din cîrpe sau pînză de in era folosită 
mai cu seamă in Germania. Mai bună decît hirtia 
germană era hirtia de bumbac din Orient, care nu se 
importa însă decît în cantități mici. În vederea unei 
bune grunduiri, soluţia de clei se aplica în mai multe 
straturi pe suprafața destinată desenului. Acolo unde 

se simţea nevoia, grundul se slefuia atent cu piatră 
ponce, spre a se înlătura eventualele asperitáti. 

La desenele în tehnici combinate, grundului i se 
adăuga un colorant, în vederea obţinerii unui ton inter- 
mediar. 

Pinä la începutul secolului al XV-lea era apre- 
ciată mai ales hîrtia verzuie şi, alături de ea, cea de 
culoarea fildeșului sau cea albă. În cursul aceluiași 
secol au fost adoptate pe scară din ce în ce mai largă, 
mai ales în Italia, tonurile colorate. În lucrarea sa 
Trattato della pittura, scrisă în jurul anului 1400, Cennino 
Cennini dă indicaţii foarte amănunțite despre grunduirea 
şi îmbogățirea cu un ton de culoare a suprafeţei pe care 
se executa desenul. 

Filippino Lippi prefera grundurile galbene, Ghirlan- 
dajo pe cele cenușii, Leonardo pe cele albastre. În Ger- 
mania, si în ţările nordice îndeobşte, grundul alb si de 
culoarea fildegului erau cele mai ráspindite. 

Desenul în condei de argint cere o mînă sigură, dat 
fiind că urmele săpate în grund de vîrful de argint 
se corectează cu greu. Liniile nu pot fi înlăturate decît 
cu ajutorul sabárului (=räzuitor de metal). În general 
vechii maeştri decaleau pe grund liniile principale ale 
desenului lor. 

Umbrele nu pot fi obţinute cu condeiul de argint, 
care trage linii foarte subțiri, decit prin haşuri dese 
întretăiate (hagurare incrucigatä). Acest mod de a 
lucra se impune mai ales la suprafeţele de desen cu 
grund alb. Aici apare cît se poate de limpede diferența 
dintre concepţia stilistică a Renaşterii din ţările nordice 
şi a celei italiene. Artiştii italieni tindeau către desene 
cu contururi clare, imbogätite cu accente albe și ale 

cáror umbre le tratau in laviu — motiv pentru care 
preferau grundul colorat. Germanii, dimpotrivá, se limi- 
tau la desenul liniar, pe care însă l-au dus la desávir- 
sire, mai ales in grafia subtilá a gravurii in cupru. Ei 
preferau fondul alb celui colorat. 

Ce-i drept, grundul alb a fost utilizat si in Italia, 
in special de maestrii scolii umbriene. Rafael, maestrul 
de frunte al acestei şcoli, a desenat mult pe fond alb. 
E posibil ca ei să fi fost influenţaţi de austera artă liniară 
a maeștrilor germani, în special de grafica lui Dürer, 
ajungind astfel sà practice desenul in condei de argint 
pe fond alb. 

Acolo unde condeiul de argint nu reugea să pună 
suficient în evidență părțile umbrite, artiştii recurgeau 
la ajutorul condeiului moale de plumb. Adesea condeiul 
de argint era folosit şi pentru schiţe, cel de plumb fiind 
prea moale. 

Condeiul cu vîrf de argint a fost utilizat în mod 
curent pentru executarea studiilor de portrete. Diirer 
ne-a lăsat Autoportretul desenat la vîrsta de treisprezece 
ani în această tehnică (pl. 4). Hans Holbein cel Bätrin, 
în studiile sale de portrete, întrebuința cu precădere 
condeiul de argint, ca şi Hans Baldung Grien sau Lucas 
Cranach. 

Odatá cu secolul al XVII-lea, tehnica desenului їп 
condei de argint începe să-și piardă din preţuire. Noul 
stil, barocul, şi-a căutat alte mijloace de expresie; 
tehnica desenului în condei de argint nu mai corespun- 
dea cerințelor. În secolele al XVII-lea si al XVIII-lea, 
ea mai era folosită pentru portrete în miniatură. Apoi 
secolul al XIX-lea şi-a găsit instrumentul de desen în 
creionul de grafit. 

DESENUL ÎN CREION 


Dintre toate condeiele de metal, numai cel de argint 
a dobindit însemnătate şi o largă utilizare. Condeiul 
de plumb şi cel de cositor, dimpotrivă, au servit numai 
în scopuri accesorii, 

Pînă la sfîrşitul secolului al XV-lea, condeiul de 
plumb a fost folosit alături de condeiul de argint şi de 
peniță. Ca înfățișare, condeiul de plumb seamănă cu 
cel de argint (v. figura I, jos). Condeiele de metal erau 
de altminteri cunoscute încă din antichitate. Cu un 
stylus ascuţit de metal, romanii scriau şi desenau 
pe tăblițe cerate. Se scria si se desena însă gi pe perga- 
ment — mai ales cu condeiul moale de plumb, care nu 
necesita grunduirea suportului. În evul mediu, condeiul 
de plumb era întrebuințat cu predilecție pentru schiţe 
executate pe tăblițe de lemn acoperite cu pergament. 
Plumbul nu era potrivit pentru executarea de studii 
şi schițe definitive, deoarece liniile lăsate pe suport se 
ştergeau ușor, dînd desenului un aspect murdar. El 
slujea însă elevilor pentru copierea schițelor si a studiilor 
definitive desenate de maestri. Prin adăugarea de cosi- 
tor, plumbul căpăta o duritate mai mare, ceea ce sporea 
valoarea condeiului. Corectarea liniilor desenate cu plumb 
se face cu ușurință, ele putînd fi şterse prin frecare 
cu miez de pîine. Si sub acest aspect condeiul de plumb 
prezenta avantaje, fiind cel mai indicat pentru desenele 
de exerciţiu. 

Creionul din zilele noastre (de fapt creion de grafit) 
este urmaşul condeiului de plumb. Liniile pe care amin- 
două le lasă pe suport sînt extrem de asemănătoare, 
aşa încît adesea doar data desenului poate preciza 

tehnica folositá. Grafitul — exploatat la inceput numai 
în Anglia — e un carbon natural aproape pur si foarte 
moale, avind duritatea 1. Culoarea lui neagrá si lucioasá 
conferá liniei un aspect saturat. Pe la 1500 au fost 
confectionate in Anglia primele « creioane» de grafit. 
Mineralul era tăiat în betisoare mici, care se fixau într-un 
miner de lemn (v. figura II). Din anul 1565 s-a trecut 


Fig. II. De sus in jos: 1 si 2 — creioane de grafit; 3 — port-căr- 

bune sau port-cretä, folosit înainte si pentru minuirea betisoarelor 

de grafit; 4 — pulverizator de fixativ; 5 — pensulă lată și pensulă 
cu virf ascuţit. 


în Anglia la producţia industrială a creioanelor de gra- 
fit. La început, creioanele mai conţineau resturi de rocă 
sterilă (piatră), ceea ce le făcea dure în unele porţiuni, 
astfel cá zgiriau hirtia. Chiar si în secolele XVII şi XVIII 
creionul nu devenise încă un bun instrument de desen. 
Ici si colo el servea drept mijloc auxiliar pentru execu- 

tarea unei schite rapide sau a unui studiu. Creionul 
nu ajunge un instrument perfect utilizabil decît prin 
invenţia făcută de mecanicul Nicolas Jaques Conté din 
Normandia, la sfîrşitul secolului al XVIII-lea. Creşterea 
consumului și lipsa de grafit l-au determinat pe Conté 
să amestece cu argilă grafitul măcinat. Acum s-a ivit 
posibilitatea de a fabrica creioane mai tari sau mai 
moi, în funcţie de cantitatea de argilă adăugată. Pose- 
dind aceste avantaje creionul s-a răspîndit repede. 


Astăzi, se fabrică creioane în douăzeci de grade 
diferite de duritate, de la cele mai tari, care lasă linii 
fine de o nuanță cenușie delicată, pînă la creioanele 
moi, care desenează în negru. Suportul cel mai bun 
şi mai răspîndit pentru desenul în creion este hirtia. 
Desenele executate pe plăci de lemn grunduite sînt rare. 

Desenul în creion a fost mult practicat de la sfirsi- 
tul secolului al XVIII-lea încoace. În primul rînd, el 
este potrivit pentru desenul de exerciţiu. Liniile greşite 
pot fi şterse uşor cu gumă sau cu miez de pîine. Desenele 
executate cu creion tare, avînd linii foarte fine, dau impre- 
sia unor lucrări în condei de argint. Creionul tare a con- 
stituit cel mai adecvat material pentru desenele clasicizan- 
tilor şi îndeosebi ale adepților şcolii «nazarenene» germane 
(grupare artistică din prima jumătate a secolului al 
XIX-lea, influențată de Friedrich Schlegel şi avînd o 
orientare romantico-religioasă — N.r.r.). Nazarenenii se 
sileau să reînvie spiritul si arta maeștrilor italieni ai 
Renaşterii timpurii și căutau să creeze lucrări cît mai 
asemănătoare — atit în conţinut cit si în formă — cu 
operele acestora. Iată de ce ei s-au străduit să folosească 
mijloace de desen care să amintească de efectele reali- 
zate cu condeiul de argint. 

Datorită gamei întinse de duritate a creioanelor, 
se poate ajunge cu uşurinţă la o mare varietate de tonuri 
în cadrul unui desen. În acest scop ar fi indicat să 
utilizăm creioane de tărie diferită. Lucrul n-ar fi însă 
practic, căci chiar şi cu un singur creion se pot obţine 
o mulțime de valori printr-o apăsare mai puternică sau 
mai slabă. Prin aceasta desenul în grafit, atît de simplu 
din punct de vedere tehnic, pune la dispoziţia artistului 
un mijloc de exprimare foarte nuantat şi deosebit de 
preţios. 

Creionul este folosit atît pentru executarea desenelor 
finite, cit şi pentru schitarea lucrărilor care urmează 
să fie realizate în peniță sau cu pensula. Ulterior, 
liniile uşoare ale desenului se şterg cu guma. De aceea 
creionul este un bun auxiliar pentru desenatorii încă 
nesiguri. 

Creionul a fost întrebuințat de aproape toţi artiștii 
ca mijloc operativ şi comod, mai ales pentru desenul 
în aer liber. Astfel, de pildă, pictorului francez Ingres 
(1780—1867), creionul i-a oferit toate posibilităţile 
pentru a-şi desfăşura marea sa artă de desenator, stilul 
său liniar de mare anvergură. 


DESENUL ÎN CĂRBUNE 


Cărbunele, produs prin arderea lemnului, este probabil 
cel mai vechi mijloc de desen. La început se foloseau 
în acest scop lemnul de nuc, crengile de salcie, lemnul 
de mirt, de prun si de merisor. Astăzi cărbunele de 
desen se obţine de preferinţă din lemn de tei. 

Vechii maeștri, care îşi preparau singuri cărbunele 
de desen, invátaserá metoda de ardere de la cárbunari. 
Betisoarele de lemn, tăiate subţire, erau introduse 
într-un vas cu nisip şi se ardeau încet, înăbuşit. Apoi, 
betigoarele carbonizate erau înfipte în pămînt, spre a 
se răci. După acest procedeu, oricine își poate prepara 
singur cărbunele de desen. Trebuie urmărit ca lemnul 
ales să nu aibă noduri. La baza crengilor, cărbunele 
este tare şi nu destul de negru, deci impropriu pentru 
desen. Arderea trebuie supravegheată cu atenţie, astfel 
încît cărbunele să nu devină prea tare şi nici prea moale. 
Dacă este tare, el se rupe uşor, iar cărbunele moale min- 
jeşte prea mult. 

Un mijloc deosebit de fin de desen este cărbunele 
presat, aşa-numitul « cărbune siberian». El se obţine 
prin măcinarea unor bucăţi de cărbune, amestecarea 
prafului cu liant şi presarea în formă de creioane. Dată 
fiind structura lui omogenă, el constituie un material 
foarte apreciat. 

Calitatea unui desen în cărbune depinde si de alege- 
rea hirtiei. Cea intens încleiată, netedă, dă trăsăturii 
de cărbune un duct uniform; hirtia grunjoasă, aspră, 
dimpotrivă, nu primește cărbunele decît pe părţile mai 
ridicate, cele adîncite räminind neatinse. De aceea träsä- 
tura capătă o factură discontinuă. Aceeaşi constatare 
se poate face în cazul desenului în cretă şi în creion. 
(La litografia cu cretá litografică, de pildă, se realizează 
efecte expresive datorită posibilităţilor oferite de granu- 
latia pietrei litografice — suprafaţa pe care se execută 
desenul — preparată special în acest scop 1). 


1 Rezultate asemănătoare pot fi obținute în tehnica desenului 
în eretá sau cărbune. 

GONE 


ттд 


Cárbunele, cunoscut din cele mai vechi timpuri са 
mijloc de desen rapid si expeditiv, este si astázi folosit 
adesea pentru schite si studii. Pentru studiile definitive, 
desenele їп cárbune se fac frecvent la márimea picturii 
(tablou sau frescá) ce urmeazá a fi executatá (pl. 9). 
Aceste studii se deseneazá pe hírtie groasá sau pe carton. 
De pe carton liniile se trec prin decaleare pe suportul 
tabloului, spre a se evita, pe cit nosibil corecturile 
ulterioare. Dacă in evul mediu cartoani.. nu erau pre- 
tuite şi, de cele mai multe ori, se distrugeau, începînd 
din secolul al XIX-lea cartonul este considerat ca o 
lucrare de artă de sine stătătoare; adeseori el oglin- 
deşte mai bine decît opera finită ideea creatoare a artistu- 
lui. Cartoanele pictorilor cu renume din secolul trecut, 
precum şi puţinele cartoane rămase din epocile mai 
vechi, de pildă cele ale lui Rafael (pl. 9), sînt păstrate 
cu grijă în muzee. 

Cărbunele permite o desenare rapidă, iar liniile se 
şterg uşor cu iască sau cu miez de piine. Guma de șters 
e mai putin indicată. Suprafete plane se pot obţine 
prin estomparea cu degetul sau cu o pensulà uscatà. 
La lucràri de dimensiuni mari, mai ales la cartoane, 
cu partea latà a cárbunelui se pot executa rapid planuri 
compacte. Dacă liniile sau suprafeţele plane au ieșit 
prea întunecate, cle pot fi luminate în gradul dorit 
prin bătăi ușoare aplicate pe dosul hirtiei, sau suflind 
asupra desenului. Cu cărbunele muiat în ulei se obţin 
trăsături mai saturate, care seamănă mult cu cele ale 
cretei de desen, împiedicîndu-se totodată färimitarea 
lui prea pronunţată. Procedeul este cunoscut încă din 
secolul al XVI-lea. Spre a desena linii subţiri, cărbunele 
se ascute pe hîrtie de smirghel (vechii maestri își ascu- 

teau cărbunele de desen pe cărămizi sau pe bucățele 
de gresie). Rázuitoarele de smirghel se folosesc si pentru 
ascutirea cretei sau a creioanelor. La cărbunele din lemn 
de tei ascutirea este rareori necesară, deoarece muchiile 
bucátilor rupte trag linii fine; în cazul cărbunelui presat, 
care se găseşte de obicei în comerţ sub formă de basto- 
naşe rotunde, ascutirea este însă necesară. Finetea vir- 
fului depinde de granulatia smirghelului. Cu cît granula- 
tia e mai fină, cu atît cărbunele va fi mai ascuţit. 

Dacá pe o suprafatá estompatá trebuie accentuatá 
o porțiune puternic luminată, acest lucru se obţine cu 
ajutorul mijloacelor de şters arătate mai sus: miezul 
de pîine şi iasca. Pentru a se aplica accente luminoase cu 
alte mijloace — sublinieri cu cretă albă sau cu pensula — 
este nevoie ca în prealabil cărbunele, care se şterge 
uşor, să adere mai bine la suport prin suflarea desenului 
cu un fixativ. Portiunile luminate vor fi scoase in evi- 
dentà cu acuarele sau cu alte culori de apă, precum si 
cu creioane colorate. La desenele în cărbune, de tonali- 
tate închisă, accentuarea cu alb va produce totdeauna 
efect; o impresie excelentă fac sublinierile de lumină 
atunci cînd suportul are un ton colorat intermediar. 
Astfel, desenele în cărbune pe hîrtie cu grund colorat — 
de preferință un ton cenușiu neutru — pot dobîndi o 
deosebită expresivitate. 

Cărbunele a ajuns să fie recunoscut ca mijloc de desen 
independent la sfîrşitul secolului al XV-lea, cînd se 
descoperise un procedeu de fixare. Vechii maeștri ume- 
zeau hirtia cu o soluţie subţire de clei; o lăsau să se 
usuce și schitau desenul pe fondul astfel preparat. Apoi, 
reversul foii era tratat cu aburi, operaţie prin care solu- 
tia de clei se unea cu particulele de cărbune, lipindu-le 

trainic de hirtie. Accentele luminoase erau aplicate cu aju- 
torul unor culori netransparente sau al cretei albe 
naturale. 

In secolul al XVII-lea, desenele se fixau trecindu-le 
cu grijä printr-o baie de solutie de gumä. Astäzi se folo- 
seste pentru fixare mai ales șerlacul dizolvat ín alcool; 
se mai utilizeazá insá si amidonul foarte diluat, apa 
de orez, laptele smintinit sau laptele de smochin. Fixati- 
vul se găseşte în comert în sticlute. Cu ajutorul unui 
pulverizator de sticlă (v. figura II.), desenul se stro- 
peste їп mod uniform. Dacá pulverizarea a fost mai 
superficialá, pártile deschise sau liniile gresite mai pot 
fi corectate. Este recomandabil ca şi desenele în grafit, 
îndeosebi cele executate cu creion moale, să fie fixate, 
deoarece si ele se şterg uşor. 

Cele mai frumoase desene în cărbune au ieșit din 
mîinile unor maestri italieni. În cartonul său pentru 
fresca din Siena a lui Pinturicchio — Plecarea la Conci- 
liul din Basel a cardinalului Capranica, insotitorul lui Enea 
Piccolomini (pl. 9) — Rafael a exploatat din plin posi- 
bilitátile cărbunelui. Cáláretii şi caii sînt precis contu- 
rati, fără ca artistul să se piardă în detalii. Cárbunele 
incită tocmai la acest mod de a conduce linia, cea ce 
îi pune în valoare întreaga suculentá (cf. si pl. 11). 

Pentru artiștii germani ai goticului tardiv, care 
desenau riguros liniar, cărbunele, cu linia lui moale si 
groasă de efect pictural, nu prezenta interes. De aceea 
nu este de mirare că în evul mediu cărbunele a fost 
rareori folosit în Germania ca mijloc de desen. 

Desenul în cărbune a fost introdus și răspîndit în 
Germania de Albrecht Diirer, care cunoscuse această 


tehnică la Veneţia (pl. 8). 

DESENUL ÎN CRETĂ 


Un material de desen foarte asemănător cărbunelui 
este creta. Se cunosc diferite feluri de cretă: creta neagră 
naturală, creta albă naturală (creta de croitorie), bistrul, 
sangvina şi, ca material înrudit, pastelurile colorate. 
De acestea din urmă nu ne vom ocupa aci, deoarece nu 
sînt întrebuințate decît rareori pentru colorarea dese- 
nelor, ele constituind mai ales un material de pictură. 

Creta folosită pe scara cea mai largă este cea neagră. 
Creta neagră cunoscută astăzi nu este identică cu creta 
naturală întrebuințată de vechii maestri, o argilă sis- 
toasă extrasă în exploatări miniere, de culoare neagră- 
cenuşie sau bruná-cenugie. Această cretă naturală, numită 
şi cretă de piatră sau piatră neagră — pietra nera — 
se tăia cu ferăstrăul în mici bastonaşe. Mult folosită în 
Italia secolului al XV-lea, ea s-a răspîndit repede atît 
în sudul Europei, cît si la nord de Alpi, fiind utilizată 
mai cu seamă pentru studii de portrete finisate cu grijă. 
Pînă în secolul al XVIII-lea, creta naturală era princi- 
palul material de desen pentru studii, dar încă din secolul 
al XVI-lea se găsise mijlocul de a se confectiona un creion 
de pastel din negru de fum, căruia i se adăuga un liant 
(argilă albă g. a.). Creioanele de cretă artificială au 
primit ulterior numele de cretă «pariziană»; ele au 
înlocuit treptat creta naturală, iar începînd din secolul 
al XIX-lea, sînt întrebuințate în exclusivitate îndeosebi 
datorită liniilor de un negru intens şi catifelat pe care 
le lasă pe suport. 

Tot pe la sfîrşitul secolului al XV-lea şi începutul 
celui de-al XVI-lea a fost adoptată sangvina. Ea constă 
dintr-un amestec de ocru de fier (oligist) si argilă, 

măcinat şi presat in formă de bastonaşe — brune-gălbui 
sau brune-roşietice. Ca vopsea, ocrul de fier se cunoștea 
înainte de secolul al XV-lea. Sangvina — pietra rossa 
sau lapis rossa — era folosită eu predilecție, datorită 
culorii ei brun-roşietice, pentru studii de portrete sau 
de nuduri (pl. 13, 15), cárora le conferá o naturalete 
pliná de prospetime. 

Al treilea fel de cretá care trebuie mentionat este 
bistrul cafeniu. Bistrul, obtinut din mineral de mangan, 
are o importanță relativ redusă. El este un material de 
desen mai recent, utilizat în special pentru studii anima- 
liere sau de peisaj (pl. 17). Creioanele cafenii din timpuri 
mai vechi nu erau făcute din bistru, ci din ocru de 
fier care, prin tratare cu acizi, căpăta un ton închis. 

În ce priveşte alegerea hirtiei, cele spuse în legătură 
cu desenul în cărbune sînt valabile si pentru desenul 
în cretá. Creta permite, mai ales pe hirtie netedă, un 
desen cu o textură fină, mergînd pînă în cele mai mici 
detalii, fără a pierde din intensitatea culorii. Cu ea se 
realizează şi tonuri cu valori picturale, după cum ne 
arată Portretul de femeie de Hans Baldung Grien (pl. 12). 

În secolul al XV-lea se desena cu cretă neagră pe 
hîrtie albă negrunduită. Mai tîrziu, hirtia se grunduia 
în modul arătat la capitolul despre desenul în condei 
de argint, de cele mai multe ori cu ocru sau cinabru, 
dar si cu bistru cafeniu (lapis) si cu diferite tonuri 
gălbui. Leonardo folosea adesea şi grundul albastru. 
Pentru creta neagră trebuie însă ales de preferinţă un 
fond neutru, ca de exemplu albastru-cenuşiu, verde- 
cenușiu sau griul în diversele lui nuanţe. Hirtia de 
ambalaj aflată astăzi în comerţ poate fi bine utilizată 
ca fond pentru desen. Artiştii recurg si la hirtii fabricate 

în tonuri de culoare. Fondul de culoare preferat pentru 
sangvină este cel gălbui sau cel roșiatic. Pentru desenul 
în bistru, aceste tonuri — ca si fondul de nuanţă cafenie 
deschisă — inlesnesc de asemenea obţinerea unor efecte 


expresive. 

Creta este folosită într-o manieră foarte asemănătoare 
desenului în cărbune. E drept că aici corecturile se 
execută cu mare greutate, deoarece creta se întinde 
şi se şterge mai uşor decît cărbunele. Iasca și miezul 
de pîine nu sînt mijloace destul de eficace pentru corec- 
tarea desenului în cretă. Așadar, creta cere o mînă sigură. 
Cînd se lucrează cu ea, schitarea prealabilă a desenului 
cu creionul nu este posibilă, întrucît creta nu aderă la 
liniile de grafit. Estomparea unor suprafețe în tonuri, 
mult practicată la desenul în cărbune, trebuie evitată 
în această tehnică: creta se şterge lesne şi, în orice 
caz, liniile îşi pierd aspectul lor caracteristic catifelat, 
iar părţile estompate par lipsite de vigoare. Supra- 
fete estompate, sau planuri mai omogene de tonuri, se 
obțin prin sfărimarea cretei şi aplicarea cu ajutorul 
estompei! a pulberei rezultate. De cele mai multe ori 
însă un atare procedeu nu este necesar; prin apăsarea 
mai puternică sau mai slabă a cretei în patru muchii, 
neascutitá, sau prin aşezarea oblică a virfului, se pot 
realiza planuri mergind de la nuantele cele mai delicate 
piná la negrul cel mai intens. 

Artiştii Renașterii aveau o predilectie pentru cretă. 
Tehnica ei este mai potrivită decît oricare alta pentru 


1 Estompa este un sul rigid de hirtie sugativá sau de piele de 
căprioară, cu o grosime de unul pînă la doi centimetri, ascuţit la 
ambele capete. Cu estompa se lucrează mai precis decît cu ajutorul 
degetului. 

executarea studiilor, desi pregátirea fondului prin grun- 
duire determină pe multi artisti să renunţe la cretă. 
Studiile de peisaje se desenează în general cu cretä 
neagră, tot astfel şi studiile de costume şi, mai ales, 
cele de portrete. Pentru acestea din urmă, ca şi pentru 
studiile de nud, este foarte indicată şi sangvina. Desenul 
în sangvină se foloseşte în zilele noastre îndeosebi în 
acest scop. 

După cum s-a mai arătat, creta se şterge tot atît de 
uşor ca şi cărbunele ; de aceea ea trebuie fixată. Operația 
de fixare se face cu aceleaşi mijloace gi în acelaşi mod 
ca la desenul în cărbune. La desenul în cretă accentuarea 
cu alb a părţilor luminate se practică mai des decît la 
desenul în cărbune, intrebuintíndu-se creta naturală 
albá, cunoscutá sub numele de cretá de croitorie (tibisir), 
care nu trebuie confundatà cu creta albà de scris. (Cretele 
uleioase nu au nimic comun cu creta de desenat; ele 
sînt utilizate în picturà si nu pentru desen). Pentru 
sublinierea portiunilor luminate se foloseste si guasa 
albà; pe vremuri se întrebuinta de asemenea lutul alb. 

Desenul în crete colorate reprezintà oarecum trecerea 
de la desenul propriu-zis la picturà; se cuvine totusi 
să-l pomenim aici pe scurt. El combină într-o singură 
lucrare cele trei feluri de cretă: creta neagră, sangvina 
şi bistrul (pl. 14). Ca modalitate de exprimare grafică, 
această tehnică a devenit autonomă abia în vremea 
noastră. În Renaştere erau utilizate împreună, de 
obicei, doar sangvina de culoare brun-roscatá şi creta 
neagră, cale pe care nu se ajungea la o mai nuanțată 
gradatie a tonurilor de culoare. 

În Italia, tehnica desenului în cretă a contribuit la 
o treptată abandonare a stilului liniar auster promovat 

anterior. Astfel, de pildă, în tehnica desenului în cărbune 
şi cretă, cu efecte picturale, poziţia din profi, atît de 
frecventă la studiile de portrete executate în condei 
de argint sau în peniță, a fost înlocuită cu poziţia din 
trei-sferturi şi cea din faţă, ceea ce duce la o expresivi- 
tate sporită. Dat fiind caracterul lui pictural, desenul 
în cretă a căpătat o largă aplicaţie în studii. 

Michelangelo îşi executa studiile sale de nud, atît de 
plastice, în cretă neagră şi sangvină (pl. 15). Artiştii 
din cercul lui Leonardo foloseau si ei cu predilecție 
creta, ca şi Giorgione de altfel. Împreună cu cărbunele, 
Direr a dus cu el în Germania şi creta. Desenele sale 
în cretă sînt mai ales studii de portrete. Rembrandt a 
desenat foarte mult cu cretă, ca şi Rubens. În timp ce 
Rubens, asemenea unor italieni, exploata posibilitățile 
picturale oferite de cretă, Rembrandt a folosit-o ca un 
excelent mijloc de desen propriu-zis. 

Tehnica cretei a cunoscut o neîncetată dezvoltare 
pînă în zilele noastre, afirmîndu-se drept un remarcabil 
mijloc de desen. 


DESENUL ÎN PENITÄ 


Unul dintre cele mai vechi instrumente de desen 
este penita. Ea a supravieţuit altor mijloace, apărute 
ulterior, şi continuă să fie apreciată şi în zilele noastre. 
Condeiul de argint, creionul, cărbunele si creta sînt mij- 
loace de desen uscate, în formă de creioane; desenul 
în peniță necesită un instrument — penita — şi un mate- 
rial — tusul sau cerneala. 

Forma exterioară a penitei s-a modificat foarte 
puţin în cursul dezvoltării ei. Ca material pentru confec- 

tionarea ei se foloseşte — cum s-a făcut încă din anti- 
chitate — trestia. Tulpinile de trestie, uscate, se curăță 
de frunze si de asperitátile scoarței, apoi se taie în bucăţi. 

Ascutirea penitei trebuie executată cu grijă, 
deoarece de ea depinde calitatea liniei. Cu un cuțit 
tăios se taie oblic un capăt al tulpinei de trestie. Capătul 
oblic, care trebuie să fie cît mai alungit, se spintecá 
apoi înspre virf cu un cuţit fin, de preferință cu o lamă 
de ras, pe o lungime de circa 5 mm. La ascutirea con- 
deiului (acest lucru este valabil si pentru penele de giscäl, 
despre care vom mai vorbi) capătul la care se execută 
vîrful trebuie să fie îndreptat spre corp. Penitele de 
acest fel pot fi tăiate fie cu vîrful alungit și ascuţit pentru 
desene fine si bogate în detalii (v. figura III) fie cu 
vîrf lat şi plat, potrivit pentru lucrări de dimen- 
siuni mari. 

Condeiul de trestie lasă trăsături viguroase (pl. 21). 
El a fost mult întrebuințat pînă în secolul al XVIII-lea. 
Chiar si într-o epocă în care pana de giscä era, în general, 
preferată ca peniță de desen — ca în secolul al XVI-lea 
— artiştii care puneau mai mult pret pe liniile viguroase, 
pline de vervă, decît pe trăsăturile delicate şi fine, au 
continuat să apeleze la condeiul de trestie. Leonardo da 
Vinci a desenat foarte multe din schiţele si studiile sale cu 
condei de trestie. Rembrandt şi-a executat desenele alter- 
nînd condeiul de trestie cu pana de giscä. Folosirea acestei 
tehnici invită oarecum la adoptarea unui stil aparte, 
clar, accentuînd mai ales conturul corpurilor. Sugerarea 
plastică a volumelor este rezolvată prin trăsături de 


1 Penele exterioare ale aripilor. Denumirea este generică, pana 
de giscă fiind cea mai răspîndită; se întrebuinţează de fapt si pene 
ale altor păsări mari (corbi, cocosi de munte, lebede, păuni). 

diferite grosimi. Mai cu seamá in cazurile in care nu se 
recurge la laviu, liniile din cuprinsul părților umbrite 
se desenează mai viguros, în timp ce porțiunile luminate 
se execută în trăsături fine. În modul acesta expresia 
plastică poate fi creată fără vreo hasurare sau valorare a 

Fig. III. De sus in jos: 1 — penita de metal a romanilor; 

2 — condei de trestie cu virf alungit; 3 — condei de trestie cu virf 

lat, in stînga același condei văzut din profil; 4 — pană de giscă; 

5 — vedere laterală a penei de giscá; 6 — toc cu peniță; 7 — peniță 
de desen, văzută de sus si lateral. 


pártilor umbrite. Rembrandt, indeosebi, a desenat mult 
in aceastá manierá. 

Din secolul al XVI-lea pana de giscá (v. figura III) 
a înlocuit tot mai mult condeiul de trestie, de care 
s-a mai uzat numai pentru desene cu contururi nete. 

Pana se confectioneazá ín felul urmátor: din cotorul 
penei se taie întîi cam cinci centimetri, pornind de la 
rádáciná. Capátul rámas se ascute, táindu-l oblic de la 
partea inferioará spre cea superioará. Ca sá obtinem 
un virf mai ascutit, se face in ambele laturi incá o Шей 
spre vîrf. Pana de giscä trebuie despicatá la virt, la fel 
ca şi condeiul de trestie, ca să îngăduie scurgerea cernelii 
sau tusului. În evul mediu, vîrful se cresta cu un cuţit 
foarte bine ascuţit. Astăzi, lama de ras este cea mai 
potrivită pentru această operaţie. 

La sfîrşitul secolului al XVIII-lea Alois Senefelder, 
inventatorul litografiei, creează penita de oţel, instru- 
mentul de scris și de desen pe care îl utilizăm şi astăzi. 
În stráduintele sale de a găsi pentru litografie o unealtă 
pe cît de dură pe atit de elastică, el a avut ideea de 
a îndoi, ascuti şi despica — asemenea penelor de gâscă 
— oţelul folosit la arcurile de ceasornice. Pe scară indus- 
trială, penitele de oţel au început să fie fabricate din 
anul 1830, în Anglia. 

Penitele de metal erau cunoscute încă din vremea 
romanilor. Ele se făceau din tubulete de alamă, al căror 
vîrf se tăia oblic si se despica. Întîlnim aceste penite 
sporadic si în evul mediu, fără a fi însă apreciate ca 
instrument de desen. 

Penita de oţel a lui Senefelder, ulterior perfecționată, 
se stanteazä — cu orificiul din mijloc și crestáturile 
laterale — dintr-o tablă subţire de oţel, se îndoaie în 
formă semicirculară si se căleşte la diferite grade de 
tărie. Cu cît penita e mai tare, cu atît liniile trase sînt 
mai subţiri. Abia după călire, penita se despică pînă 
la orificiul central. Penitele de desen nu au în general 
o lungime mai mare de 2,5 pînă la 2,8 cm, în schimb 


penitele de scris pot atinge 4 cm; cele mai lungi sînt 
penitele folosite în litografie. Penitele lungi $i prea moi se 
desfac la virf chiar la o apăsare uşoară, lăsînd pete. 
Ca instrument de desen penita de oţel este mai durabilă 
decît condeiul de trestie sau pana de gâscă. În prezent 
se fabrică şi penite din otel inoxidabil. Pentru a le feri 
de o uzură prea rapidă, se sudează de vîrful lor un metal 
foarte dur: iridiul (la fel se procedează la penitele de 
aur, pentru a proteja aurul, care este mai moale). 

Penitele de tip « redis» sint folosite mai mult pentru 
desenarea literelor şi nu au însemnătate in desenul 
artistic. Penita « redis» are vîrful rotunjit şi lasă urme 
de formă semicirculară. Aşa-numita peniță Ato sau To 
are virful retezat. Ea se ţine în poziţie oblică faţă de 
direcţia trăsăturii şi dă linii late. Toate penitele de otel 
se fixează în tocuri de lemn sau de metal (v. figura III). 

În evul mediu, ca material pentru desenul în peniță 
servea tuşul sau cerneala ferogalică. Aceasta din urmă 
se prepara din suc de gale (aşa-numita < gogoaşă de 
ristic», excrescentá apărută pe frunzele stejarului sau 
ale altor plante — N.r.r.) si calaican (sulfat feros). La 
început cerneala obţinută era neagră, pentru ca după 
cîtva timp să se deschidă pe hîrtie, luînd o culoare brună. 
Se cunoșteau mai multe feluri de tuş. Cel mai des folosit 
era bistrul, o soluţie apoasă de funingine, de culoare 
brună. 

Începînd din secolul al XVI-lea, îndeosebi artiștii 
germani executau desene în peniță cu cerneluri colorate. 
În secolul al XVIII-lea a cîstigat teren cerneala de sepia 
pentru desene în penità, iar mai tirziu si pentru laviuri. 
Acest colorant cafeniu-închis se obtine din viscerele 
sepiei, o moluscà marinà care atunci cînd este atacatà 

emană un lichid de culoare închisă. Uscatá şi apoi 
dizolvată în soluţie de gumă, sepia dă o cerneală exce- 
lentă. Culoarea ei nu este însă intensă şi de aceea e 
pusă în comerţ de cele mai multe ori în amestec cu 
bistrul, care are o putere colorantà mai mare. Din 
secolul al XIX-lea, sepia serveşte mai ales la tratarea 
în laviu a desenelor în peniță si creion (pl. 23). 

Cel mai bun colorant pentru desenele în peniță este 
tusul negru, sau tușul chinezesc de imprimat. În timpu- 
rile mai vechi, el se făcea din funingine de lampă sau de 
lumînare, dizolvată în soluţie de gumă. Astăzi liantul 
preferat este cleiul, adăugat funinginei, care se dizolvă 
în lac de celon (acetat de celuloză). Tuşul chinezesc 
se găseşte în comerţ sub formă lichidă, în sticlute mici, 
dar si în stare uscată, în formă de bastonaşe sau de 
tablete. Dacă tusul dizolvat este prea gros, el trebuie 
diluat numai cu apă distilată (sau apă de ploaie). Un 
avantaj al tusului chinezesc constă în faptul cá este rezis- 
tent la apă; în plus are o culoare neagră intensă, cu un 
luciu frumos. 

4 Cu penita se poate desena foarte bine si pe mătase, 
însă principalul suport al desenului este hîrtia. La alegerea 
hîrtiei de desen trebuie observat ca suportul să nu бе 
o hîrtie neîncleiată, deoarece ea absoarbe tuşul, îl lasă 
să se întindă şi îi fură luciul. Desenul în peniță necesită 
o hîrtie netedă, bine incleiatä, care să nu зара. Ín evul 
mediu desenele în peniță se executau îndeosebi pe hîrtie 
albă negrunduită. În secolul al XV-lea a început să 
fie întrebuințată — pentru desenul în peniță — o hîrtie 
fabricată în ton albăstriu. Executarea desenului pe 
hîrtie colorată impunea grunduirea ei. Pentru aceasta 
se recurgea la un procedeu identic cu cel descris la 

capitolul despre desenul în condei de argint. Dat fiind 
însă că desenul în peniță, spre deosebire de tehnicile 
tratate anterior, nu se şterge $i de aceea nici nu poate 
fi estompat, fontele de culoare se aplicau adesea după 
terminarea lui. Cu ajutorul estompei sau cu degetul se 
aplicau pe hîrtie, prin frecare, substanţe colorante 
uscate, mai ales cinabru, dar si sangvină sau bistru. 
Aceste colorári rapide gi uşoare se practicau de preferință 
la studii sau schiţe. În cazul desenelor autonome ве 
făcea în prealabil o grunduire îngrijită a hirtiei. Astfel 
de grunduiri se întîlnesc si їп caietele de schite din 
jumátatea a doua a secolului al XV-lea. Pentru grunduire 
se aplica subtire si uniform, cu pensula, un lichid 
colorant. Cu deosebită grijă se grunduiau desenele in 
clarobscur, de preferinţă într-un ton intermediar. Pe 
acest ton se desenau cu penita contururile, apoi se execu- 
tau portiunile umbrite intr-un ton inchis si se accentuau 
cu alb părţile luminate. Remarcabile în tehnica descrisă 
sînt desenele lui Albrecht Altdorfer (pl. 28). 

Ductul penitei nu permite o tratare picturală a dese- 
nului prin estomparea diferitelor tonuri ; astfel desenul în 
peniță îşi păstrează în permanenţă caracterul liniar. Dacă 
artistul doreşte să dea plasticitate desenului său fără 
a recurge la alte mijloace decît penita, el nu are la inde- 
mînă decît hagurarea paralelă sau întretăiată (incruci- 
şată). Pentru desenul goticului nordic, penita, cu trăsă- 
turile ei consecvent liniare, constituia un instrument 
predilect. Ea îngăduia construirea desenului la fel ca 
şi cu condeiul de argint (pl. 22). Noului stil pro- 
movat de Renaștere, haşurile desenului in peniță erau 
însă insuficiente, ca unele ce nu creau un efect pictural. 
De aceea, rolul penitei a fost limitat la executarea 

conturului, modelarea plasticá fácindu-se cu ajutorul 
altor mijloace de desen. Cind nu se recurgea la aceastá 
modalitate, se proceda in modul amintit mai sus: se 
lucra cu penite de lštimi diferite, in linii groase pentru 
pártile umbrite si subtiri pentru cele luminate. Tot astfel 
o portiune puternic luminatá poate fi scoasá in evidentá 
prin linii întrerupte. Au mai fost căutate şi alte metode 
de expresie care au fost găsite, în primul rînd, în folosirea 
laviului. 

Laviul se execută în felul următor: un lichid colorat 
— de obicei bistru, sepia, sangvină, tus diluat sau acua- 
relă — este aplicat cu o pensulă umedă (pl. 17, 21, 23). 
Prin intensificarea sau slăbirea tonurilor se obţin efecte 
de valoare plastică. Deseori se întrebuinţează pentru 
laviu culori diferite. Dacă desenul în peniță este executat 
pe un fond cu un ton intermediar, artistul poate realiza 
efecte plastice şi prin alt mijloc, alături de laviu — și 
anume prin accentuarea cu alb a portiunlor puternic 
luminate. Accentele de lumină se subliniază cu cretă 
albă (v. capitolul despre desenul în cretă) sau cu ajutorul 
unor culori netransparente, aplicate cu pensula. 


Printre tehnicile mixte se numără desenul în peniță 


combinat cu desenul cu pensula. În locul laviului apos, 
aici se foloseşte tugul de un negru intens. aplicat nu 
numai in părțile umbrite, ci — pentru reliefare — pe 
tot cuprinsul desenului. 

Trăsătura severă, de grosime uniformă. a penitei, 
impune artistului un stil clar, propriu acestei tehnici. 
Orice ezitare devine vizibilă în liniile unei penite conduse 
de o mînă nesigură. 

Pentru executarea de studii definitive destinate 
unor gravuri în lemn, penita a fost folosită mai ales 

în Germania. În Italia, Leonardo da Vinci — acest 
mare artist al desenului — a lucrat mult în peniță. 
Schița sa pentru tabloul Madonna del gatto (Madona cu 
pisica, pl. 19), demonstrează elocvent marile posibilităţi 
expresive ale desenului executat numai în peniță. În 
desenul de contur al lui Cornelis Cornelisz (pl. 20) 
viguroasa execuţie plastică este subliniată prin laviu. 
La Rembrandt penita este, în primul rînd, un mijloc 
pentru a fixa gi a concretiza ideea viitorului tablou (pl. 21). 

Astăzi, penita se întrebuinţează mult în domeniul 
ilustratiei de carte. 


DESENUL CU PENSULA 


Ca ultimá tehnicá de desen trebuie mentionat desenul 
cu pensula. El se situează între desen si pictură, si 
aceasta nu numai din punctul de vedere al materialelor, 
ci şi al caracterului imaginilor. 

Se ştie că în diferitele categorii de desen tratate 
pînă acum, linia era mijlocul primordial de exprimare, 
iar valorarea unor planuri juca un rol mai mult auxiliar. 
În cursul dezvoltării sale, desenul cu pensula a apelat 
iniţial la linie, ca mijloc auxiliar, treptat însă a înlătu- 
rat-o, dobindindu-si autonomia ca tehnică de desen 
în planuri si valori. 

Pentru a îmbogăţi din punct de vedere plastic dese- 
nele în peniță, artiştii au utilizat laviul cu pensula. În 
acest procedeu rezidă începuturile desenului cu pensula. 
Cu cît artiștii isi construiesc mai sumar desenul în peniță, 
cu atît mai amplu îl modelează cu pensula, pînă cînd 
aceasta ajunge să fie folosită independent, renuntindu-se 
la desenul în peniță. Totuşi nu se poate vorbi de o trecere 


evolutivá de la desenul in penitá cu laviu la desenul 
cu pensula propriu-zis, deoarece aceste tehnici continuă 
să coexiste. Este vorba mai degrabă de o formă nouă, 
născută din tehnica desenului în peniță (pl. 26). 

Pensulele pot fi alese după diferite criterii. Pentru 
tehnicile liniare se folosesc pensule cu vîrf ascuţit 
(v. figura III). Cele mai indicate sînt cele din păr de 
jder sau de samur. Afară de aceste pensule excelente, 
mai există pensule din păr de bovine. Pe lîngă penelul 
cu secţiune rotundă și cu vîrful ascuţit, la lucrările 
mari cu planuri întinse (de exemplu studiile definitive 
pentru tablouri) s-a impus pensula lată din păr de porc, 
pe care artiştii contemporani o folosesc cu predilecție. 

Suportul este în primul rînd hírtia. Chinezii, care 
încă din evul mediu erau maeştri în tehnica desenului 
cu pensula, lucrează adesea pe mătase. La alegerea 
hirtiei nu e nevoie de prea multă grijă; esentialul este 
ca hírtia să nu sugă şi să nu facă scamă. În rest, trăsătura 
de pensulă se adaptează bine oricărei hârtii. 

Desenul cu pensula poate fi schiţat în prealabil 
cu creionul sau cu penita. Pentru desenul cu pensula 
se preferă tusul negru chinezesc. Trebuie avut în vedere, 
însă, că tuşul nu se mai şterge, în timp ce creionul 
poate fi îndepărtat cu guma după terminarea desenului. 
Dacă desenul se execută de-a dreptul cu pensula, trebuie 
început cu tonurile cele mai delicate, mai diluate, care 
cîştigă treptat în intensitate înspre părţile umbrite. 
Portiunile prea întunecate ale desenului pot fi deschise 
prin spălare cu apă curată şi pensula. Planurile mari 
sînt valorate prin trăsături largi asternute cu o pensulá 
lată. Un astfel de desen este Capul omului care se prăbu- 
seste de Fritz Cremer (pl. 27). 

Desenele executate cu pensula semiuscatá constituie 
o categorie specialá in cadrul acestei tehnici, comportind 
un consum redus de cerneală sau alt colorant. Pensula 
se şterge întîi aproape complet pe o bucată de hirtie, 
executindu-se apoi desenul cu restul de culoare. (Cea 
mai indicată pentru ştergerea sau uscarea pensulei este 
hirtia sugativá). Pensula nu trebuie să atingă prea 
mult hirtia, ci să fie trecută uşor peste ea. Acest mod 
de a desena conferă liniei un caracter delicat, vaporos. 
Desenele executate cu pensula semiuscată urmăresc 
mai ales efecte de lumină şi umbră, contururile fiind 
lăsate la o parte. Ca si penita, pensula permite execu- 
tarea desenelor in clarobscur (pl. 28); de obicei se utili- 
zeazá în acest scop, concomitent, pensula si penita. 

De unde la început pensula servea pentru aplicarea 
laviului la desenele în peniță, ea a devenit ulterior 
— alături de peniță — o unealtă de desen independentă, 
Această transformare s-a produs întîi în Italia, în secolul 
al XVI-lea. 

În Germania tehnica pensulei a rămas, în principalele 
ei caracteristici, o tehnică liniară. 

Dezvoltarea spre pictural a desenului cu pensula 
s-a produs în cadrul şcolilor din nordul Italiei, de pildă, 
la Titian, în epoca lui tîrzie, si la Tintoretto; acesta din 
urmă îşi schiţa compoziţiile în cîteva trăsături largi de 
pensulă. În arta barocului din secolul al XVII-lea, 
expresia picturală se accentuează şi mai mult. 

Studiile de peisaj desenate cu pensula de Claude 
Lorrain (1600—1682) şi Nicolas Poussin (1594—1665) 
deplasează spre nord centrul de greutate al artei dese- 
nului. Aceste studii oferă un exemplu de tratare plină 
de efect a luminilor şi umbrelor, tratare pe care tehnica 


pensulei o fácuse posibilá. Dar Rembrandt a fost acela 
care, prin studiile si schitele sale de tablouri, a promovat 
larga desfásurare a artei desenului cu pensula. 

În secolul al XVIII-lea, desenul cu pensula a cunoscut 
încă o perioadă de înflorire în nordul Italiei. Dintre 
artiştii germani din secolul al XIX-lea, trebuie amintit 
pictorul peisagist Caspar David Friedrich; el a între- 
buintat din nou, ca mijloc de desen, pensula, prea puţin 
apreciată de şcoala clasicizantă care practica o artă liniară 
bazată pe contururi. 

De la impresionism încoace, tehnica desenului cu 
pensula a cunoscut o largă utilizare (pl. 26). 


ÎNCHEIERE 


Aruncînd din nou o privire asupra tehnicilor dese- 
nului, putem constata că ele se compun din două 
mijloace de expresie primare şi unul secundar: linia 
şi planul valorat, ca mijloace primare ; culoarea, ca mijloc 
secundar. Pe baza acestor criterii, desenul nu poate fi, 
însă, total separat de pictură, tot aşa cum nu poate fi 
separat de o ramură autonomă a artelor plastice ca 
gravura, care foloseşte aceleaşi mijloace de expresie, 
numai că ele iau naștere în alte condiţii tehnice si de 
meșteșug. Deosebirea dintre desen si gravură rezidă 
deci în tehnica realizării lor. 

O netă delimitare între desen şi pictură este posibilă 
numai în funcție de intenţia artistului, de sensul şi 
scopul lucrării. Aceste ramuri ale artei plastice sînt 
diferenţiate, dar şi inseparabil legate între ele. Strînsa 
înrudire începe cu desenul în alb-negru și colorat și se 

termină cu tabloul creator de iluzii (cu efecte de « trompe 
l'oeil»). De aceea, în sensul curent, desenul este definit 
ca fiind o expresie artistică în alb-negru, care caută 
să reflecte natura îndeosebi cu artificiul conturului. 
Fireşte, ar fi greşit să considerăm că deosebirea dintre 
cele două genuri ar consta în faptul că desenul poate 
constitui o fază pregătitoare sau de studiu în vederea 
realizării unei alte opere plastice, căci am ajuns să 
cunoaștem desenul artistic autonom, în stare să dea 
capodopere care rivalizează cu creaţiile celorlalte genuri 
ale artei plastice. 

4. Albrecht Dürer (1471—1528) 

. Mihail Alexandrovici Vrubel (1856 — 1910) 
Autoportret. Creion, 1904. 


8. Albrecht Direr 

flamand Bernard van Orley). Cărbune, 37,8 x 27,3 em. (margi- 
nile tăiate), 1521. 


9. Rafael Sanzio (de fapt Raffaeilo Santi) (1483— 1520) 

lui Pinturicchio.) Cárbune, pe la 1505. 

Ernst Hassebrauk (născ. 1905) 
Portretul unei pictorite. Cárbune presat, 98 x 73 cm. 


. Hans Baldung Grien (1484/1485—1545) 


Portret de femeie. Cretá neagrá si albá. 


Leonardo da Vinci 
Autoportret. Sangvină. 


Hans Holbein cel Tinár (1497/1498—1543) 
John More, studiu de portret. Cretă neagră şi crete colorate, 
38 x 28 cm. 


Michelangelo Buonarroti (1475—1564) 
Studii pentru Sibila libicá (pentru frescele de pe bolta Capelei 
Sixtine). Sangvină si lapis, 28,8 x 21,3 cm, pe la 1509/1510. 


Matthias Grünewald (de fapt Mathis Nithart) (pe la 
1470—1528) 

Apostolul Petru, studiu pentru « Schimbarea la fată». Desen în 
cretá, accentuat cu alb, 14,8 x 26,3 cm, pe la 1511/1512. 


Willem van de Velde cel Tinär (1633—1707) 
Coräbii lîngă coastă. Bistru, cu laviu, 23,5 X 32 cm. 


Albrecht Dürer 
Autoportret, Penitá, 20,4 x 20,8 cm, pe la 1491. 


Leonardo da Vinci 
Madonna del gatto (Madona cu pisica). Schità pentru un tablou. 
Penitä. 


. Cornelis Cornelisz (1562—1638) 


Studiu de nud. Penitä, cu laviu. 


Rembrandt Harmensz van Rijn (1606—1669) 
Bărbat ascutind o peniță. Condei de trestie, cu laviu, 
13,5 X 13 cm. 


Şcoala franconă (?) 
Desen. Penitá, pe la 1480/1490. 

Caspar David Friedrich (1774—1840) 
Promontoriul Kónigsstuhl pe insula Rügen. Penità, cu lavin, 
23,5 X 36,5 cm. 


. Vincent van Gogh (1853—1890) 


Semănătorul. Penitá si pensulá, cu laviu, 61 x 40 cm. 


. Maestru italian (pe la 1350) 


Arcas. Desen cu pensulá, pe pergament, 26.7 x 16 cm. 


26. Josef Hegenbarth (născ. 1884) 


Cap de femeie. Desen cu pensulă. 


Fritz Cremer (násc. 1906) 
Capul omului care se pràbugeste. Studiu pentru un detaliu al 
monumentului de la Buchenwald. Desen cu pensulă. 


Albrecht Altdorfer (1480—1538) 
Betia lui Lot. Desen în clarobscur, 11,2 x 15.5 cm. 

24. Vincent van Gogh: Semănătorul. 

